Akmal Nasir

Tuan Akmal Nasrullah bin Mohd Nasir (lahir 16 September 1986) ialah ahli politik Malaysia berketurunan Melayu. Pada 17 Disember 2025, beliau dilantik menjadi Menteri Ekonomi dan telah menjadi Ahli Parlimen  selama dua penggal. Di peringkat parti beliau ialah Ahli Majlis Pimpinan Pusat (MPP) PKR. 

Di peringkat parti, beliau merupakan Ketua Angkatan Muda Parti Keadilan Rakyat setelah memenangi jawatan itu semasa pemilihan PKR 2018 dan menewaskan dua orang calon lain. Beliau dikenali sebagai salah seorang ahli kem Rafizi Ramli, calon Timbalan Presiden Parti Keadilan Rakyat.

Sebelum bergelar Ahli Parlimen, beliau merupakan pengasas dan pengarah satu pertubuhan NGO yang dikenali sebagai National Oversight and Whistleblower (NOW) bersama-sama dengan Rafizi Ramli. NOW bertanggunjawab dalam mendedahkan skandal-skandal kewangan negara yang besar ketika zaman pemerintahan bekas Perdana Menteri, Najib Razak. Antara skanda-skandal yang telah dibongkarkan yang mencetuskan fenomena dalam negara adalah seperti skandal NFChttps://rafiziramli.com/2012/02/skandal-nfc-keluarga-dato-seri-shahrizat-jalil-mengumpul-aset-mewah-di-singapura/, yang melibatkan Shahrizat Abdul Jalil, dan penyalahgunaan dana Yayasan Pembangunan Ekonomi Islam Malaysia (YaPEIM).

 Latar Belakang pendidikan 
Akmal Nasir mendapat pendidikan rendah daripada Sekolah Rendah Kebangsaan Iskandar dan Sekolah Kebangsaan Taman Pelangi, Johor Bahru. Beliau kemudian menyambung pelajaran di peringkat menengah di Kolej Melayu Kuala Kangsar (Malay College Kuala Kangsar) dari tahun 1999 - 2003. Sepanjang berada di MCKK, beliau telah memegang beberapa jawatan persatuan dan mendapat beberapa anugerah akademik. Antaranya adalah:

Anugerah Pelajar Cemerlang SPM 2003.
 Anugerah Pelajar Terbaik PMR 2001 (Agama Islam).
 Johan Kebangsaan Pertandingan Esei Keusahawanan
Pengawas.
Presiden, Kadet Bomba dan Penyelamat
Presiden, Kelab Matematik
Ekspedisi mendaki Gunung Kinabalu, Sabah (sampai ke puncak).
Penerima biasiswa Skim Pelajar Cemerlang selepas SPM

Selepas tamat persekolahan, beliau telah menerima tawaran biasiswa untuk menyambung pelajaran ke Amerika Syarikat. Pada tahun 2004, beliau mengambil masa selama satu tahun untuk program persediaan di International Education College (INTEC) di Shah Alam. 

Setelah selesai program persediaan, beliau menyambung pengajian Ijazah Sarjana Muda di Universiti Wisconsin-Madison, Amerika Syarikat selama empat tahun (2005-2009). Beliau telah berjaya menamatkan pengajian dalam bidang Sains Aktuari dan juga Ekonomi, serta turut menerima anugerah Dean's List  pada tahun ketiga pengajian.

Keputusan Pilihan Raya
TahunParlimenCalonPartiUndiLawanPartiUndiMajoriti2022Akmal Nasir43,252Johan Ropi27,21116,041Mohd Mohtaj Yacob22,075Hairy Mahmood1,8552018Akmal Nasir50,052Shahrir Abdul Samad30,27019,782

 Rujukan 

Kategori:Anggota Parti Keadilan Rakyat
Kategori:Ahli politik Malaysia berketurunan Melayu
Kategori:Muslim Malaysia
Kategori:Kelahiran 1986
Kategori:Orang hidup
Kategori:Ahli Dewan Rakyat, Parlimen Malaysia ke-14
Kategori:Ahli pembangkang Kerajaan Muhyiddin Yassin
Kategori:Ahli Dewan Rakyat, Parlimen Malaysia ke-15